Filem Bigger Than Life

Filem Bigger Than Life (Bahasa Melayu harafiah. Lebih Besar Daripada Kehidupan ) merupakan sebuah filem Warna yang dikeluarkan di Amerika Syarikat pada tahun 1956. Ia diarah oleh Nicholas Ray dan merupakan filem dalam genre Drama. 

Filem Bigger Than Life mempunyai tempoh tayangan sepanjang 95 minit. 

Bigger Than Life (Bahasa Melayu harafiah. Lebih Besar Daripada Kehidupan ) adalah filem CinemaScope DeLuxe Color Amerika Syarikat yang dihasilkan pada tahun 1956 dan diarah oleh Nicholas Ray dan dibintangi oleh James Mason, yang turut menulis sama dan menghasilkan filem ini, mengenai seorang guru sekolah dan lelaki berkeluarga yang hidup mereka hancur akibat ketagihan kortison. Filem ini turut dibintangi oleh Barbara Rush sebagai isterinya dan Walter Matthau sebagai rakan karibnya, sama-sama guru. Sungguhpun ia gagal pada tayangan awalnya, ramai pengkritik moden memujinya sebagai karya agung dan paparan pintar bagi sikap semasa terhadap penyakit mental dan ketagihan. Pada tahun 1963, Jean-Luc Godard menamakannya sebagai salah satu dari sepuluh filem terbaik yang pernah dihasilkan.Editors (December 2, 2013) "A Young Jean-Luc Godard Picks the 10 Best American Films Ever Made (1963). Open Culture.

Bigger Than Life adalah berdasarkan rencana The New Yorker 1955 oleh penulis perubatan Berton Roueché berjudul "Ten Feet Tall" (Tinggi Sepuluh Kaki).Roueché, Berton (1955), "Ten Feet Tall", The New Yorker; 10 September 1955, pp. 47-77.

Ringkasan Plot 
Seorang guru sekolah dan lelaki berkeluarga, Ed Avery (James Mason), yang telah mengalami beberapa tempoh kesakitan yang teruk dan juga pitam, dimasukkan ke hospital dengan apa yang disahkan sebagai nodosa polyarteritis, keradangan arteri yang jarang berlaku. Dia diberitahu oleh doktor bahawa mungkin hanya mempunyai sebulan untuk hidup, Ed bersetuju untuk menjalani rawatan eksperimen: dos hormon kortison .

Ed kembali sembuh dengan luar biasa. Dia kembali pada isterinya, Lou (Barbara Rush), dan anak mereka, Richie (Christopher Olsen). Dia perlu terus mengambil tablet kortison secara berterusan bagi mencegah penyakitnya berulang. Tetapi penawar 'ajaib' itu bertukar menjadi mimpi ngeri apabila Ed mula menyalahguna tablet tersebut, menyebabkan dia mengalami perubahan mood liar dan, akhirnya, satu episod psikotik yang mengancam keselamatan keluarganya.

Pelakon
 James Mason sebagai Ed Avery
 Barbara Rush sebagai Lou Avery
 Walter Matthau sebagai Wally Gibbs
 Robert F. Simon sebagai Dr. Norton
 Christopher Olsen sebagai Richie Avery
 Roland Winters sebagai Dr. Ruric
 Rusty Lane sebagai Bob LaPorte
 Rachel Stephens sebagai Jururawat
 Kipp Hamilton sebagai Pat Wade

Penerimaan 
Bigger Than Life amat kontroversi apabila dibebaskan. Kritikannya mengenai ketua kelaurga dianggap mengejutkan pada masa tersebut, dan ia tidak berjaya dari segi kutipan; bagaimanapun filem itu sangat popular dengan pengkritik di Cahiers du Cinema dan pada tahun 1963 Jean-Luc Godard menamakannya sebagai satu dari "Sepuluh Filem Amerika Bersuara Terbaik".

Rujukan

 Pautan luar 

Kategori:Filem Amerika Syarikat tahun 1956